rlitschk/wikidir huggingface dataset:
Nichelle Nichols (* as Grace Nichols 28. Dezember 1932 in Robbins, Illinois, USA; † 30. Juli 2022 in Silver City, New Mexico) weer en US-amerikaansche Schauspelersche un Singersche. Nichelle Nichols is weltbekannt worrn dör ehr Rull as Lt. Nyota Ohura in de Feernsehreeg Star Trek. Se hett dormit glieks tweefack US-amerikaansche Feernsehhistorie schreven. To’n eersten, vun wegen dat se de eerste swarte Fro in en Weltruumreeg weer, de in de Funkschoon as en Offizeersche wiet mehr as blots de tyypschen „swarten“ Rullen to de Tiet (Maagd o.ä.) spelen dröfft hett. To’n annern weer se aver ok de eerste swarte Fro, de in US-amerikaansche Medien en witten Mann en Söten geven hett, neemlich Cpt. Kirk in de Episood Plato’s Stepchildren (dt.. Platons Stiefkinder). Wegen de Zensur in’t Feernsehn weer dat nich verlööft, den Söten to wiesen, man he weer andüüt dör de Sicht vun de Kamera un woans de Köpp hollen weern. Nichols segg later över den Söten, dat sik jemehr Lippen nie drapen harrn. Dat geev eenige Feernsehsenners in’n Süüden vun de USA, de wegen dissen Söten aflohnt hebbt, de Episood uttostrahlen. As de Schauspelersche 1966 ut de Reeg utstiegen wull, hett de Börgerrechtler Martin Luther King ehr betütert, dat
Ilona Grandke (* 24. September 1943 in Breslau) is en düütsch Schauspelerin, Singerin und Synchroonsnackerin. Grandke hett en Schauspelstudium an de Düütsch Hoochschool för Filmkunst in Potsdam-Babelsberg makt. Bekannt wurr se dör hör eerst groot Filmrull, Anna in de Feernsehserie Münchner Freiheit. Se snackt meestens de Rullen vun Nebendorstellerinnen, is aber as de fast Stimm vun Nichelle Nichols und Marianne Faithful bekannt wurrn. Aber ok Lily Tomlin, Jeanne Moreau, Helen Shaver un Margot Kidder, as ok Pam Ferris in Harry Potter and the Prisoner of Azkaban hett se hör Stimmt lehnt. Se leevt in München un hett een Dochter. Indrag in de Synchroondatei Ofiziell Websteed Ilona Grandke in de Internet Movie Database (engelsch)
Mephisto is de Titel vun en Filmdrama vun István Szabó ut dat Johr 1981. De Film baseert op den Roman mit glieken Naam vun Klaus Mann, de vör de Düütsche Weddervereenigen johrelang verboden wesen is. In de Hööftrull speelt Klaus Maria Brandauer. Hendrik Höfgen is en Schauspeler an en Hamborger Theater. He is nich blots en bannig go’en Schauspeler, man togliek is he hot vun sik sülvst övertüügt un en Exzentriker. Enn vun de 1920er Johren is he vun den Infall andoon, Theater för de brede Masse vun’t Volk to maken. De Versöök, mit Laiendorstellern en „proletaarsch Theater“ op de Bühne to bringen warrt aver dordör tonichten maakt, dat he sülvst veel to veel vun de Mitspelers foddern deit. Mehrere molen snackt he sik düütlich gegen all natschonalsozialistischen Anstalten ut, in’t Land an de Macht to kamen. To’n Bispeel kriggt he sik mit sien Fro in de Wull, vun wegen dat se sik ’n helen Avend mit en Schauspeler ünnerholen hett, de för sien natschonalsozialitischen Ansichten bekannt is. N sien egen Övertügen maakt en sik smuddig, wenn man Ümgang mit solke Lüüd hett, de sik op de Siet vun’n Natschonalsozialismus Slahn hebbt. Höfgen heiraat de Grootbörger-Dochter Barbara Bruckner, hollt liekers
Ildikó Bánsági (* 19. Oktober 1947 in Budapest) is en ungaarsch Schauspelerin. In de 1970er Johren weer se in Ungarn all en Star, richtig bekannt wurr se aber denn 1981 dör István Szabó sien Mephisto. 1988 weer se in Hanussen weer - as Betty – Partnerin vun Klaus Maria Brandauer. Szabó geev hör 1991 de Rull vun de Jana in Zauber der Venus. Wiedere internatschonale Rullen harr se bi Szabó u. a. in den Episodenfilm Ten Minutes Older (2002). Bánsági kreeg 1996 den Kossuth-Pries. Ildikó Bánsági in de Internet Movie Database (engelsch) Bánsági Ildikó, HMDB (ungaarsch)
De Freesch-Franksch Kriegen sünd verschedene Kriegen twüschen dat Frankenriek un dat frees’sche Hartogdom oder Königriek in dat 7. un 8. Johrhunnert. Dorbi hebbt sik Perioden van Freed un Krieg afwesselt. As dat losgüng mit de Kriegen, würr tomehrst bi dat Rhien-Delta streden. Mit de Tiet kemen de Franken jümmers fieter na’n Noorden un hebbt amenner heel Freesland innahmen. Dat Frees’sche Hartogdom keem so bi üm 600 n. Chr. tostannen un hett sik denn na Süüden utbreedt. Dat Resultat weern Konflikten mit dat Frankenriek. To de Tiet harr Audulf dat Regeer in Freesland un künn utnütten, dat dat Frankenriek swack weer. Ünner König Dagobert I. weer dat Frankriek wedder starker. De Franken besetten in 636 de Rebeden in’n Süüden van den Stroom Oude Rijn. Na’n Dood van Dagobert keem in 679 dat Rebeet wedder in de Hannen van de Fresen. As Redbad Hartog van Freesland weer (üm 680–719), wesseln sik Siegen un Nedderlagen för beide Sieden af. As Redbad storven weer, kemen de Franken wieter na Noorden hen. In 734 weern de Fresen in de Slacht an de Boorne slahn. Dornah künnen de Franken dat Rebeet twüschen Vlie en Lauwers innehmen. Blots dat Stück Freesland to’n Oosten van Lauwers bleev free.
Israel Katz ( hebräisch: ישראל כץ, Jisra'el Katz; * 21. September 1955 in Aschkelon) is en israelsch Politiker, aktuell (2010) Liddmaat vun de Knesset för de Likud-Partei un Transportminister vun Israel. Katz wurr in Aschkelon geboren un hett en Bachelor un en Master vun de hebräisch Universität Jerusalem. Katz is siet 1996 Liddmaat vun de Knesset un weer van 2003 bit 2006 Landwertschapsminister vun Israel- Nah de Parlamentswahlen 2009 wurr he Transportminister in dat Kabinett vun Benjamin Netanjahu.
Israel Katz (hebrääsch ישראל כץ; * 6. Dezember 1927 in Wien; † 29. Oktober 2010) weer en israelisch Politiker. Ofschons he nie Liddmaat vun de Knesset weer, wurr he Minister för Arbeit un Soziales ünner Menachem Begin tüschen 1977 und 1981. Vördem weer he van 1968 bit 1973 Baas vun dat Natschonal Versekerungsinstitut. Katz weer mit Marcel Rousseau Katz verheiraadt un harr twee Söhns. Indrag up de Internetsiet vun de Knesset Dr. Israel Katz, former welfare minister, passes away
Dit Woort hett noch annere Bedüden: kiek dorför ünner Józef Gosławski (Architekt). Józef Jan Gosławski (* 24. April 1908 in Polanówka, Woiwodschop Lublin; † 23. Januar 1963 in Warschau) würr en poolschen Bildhauer un Medaillör. Sien Utbillen kreeg Gosławski in Krakau, Warschau un Rom. De Bildhauer hett Denkmolen utklamüstert, dorünner een för Frédéric Chopin, dat in Żelazowa Wola in de Woiwodschop Masowien opstellt würrd. He hett ok Münten (ünner annern 5- un 10-Złoty-Münten) un Medaillen mookt. Gosławski würr Priesdräger bi vele Kunstwettstrieden un würrd mit’n Verdeenstkrüüz in Sülver vun de Republiek Polen (Srebrny Krzyż Zasługi) ehrt. To sien Ehren würrd ok bannig vele Utstellen mookt. 1948 hett he Wanda Mankin heiraat, mit de he twee Döchter hett. Anna Rudzka: Józef Gosławski. Rzeźby, monety, medale, Alegoria. Warschau 2009, ISBN 978-83-62248-00-1 (poolsch) Józef Gosławski. Mehr Biller, Videos oder Audiodateien to’t Thema gifft dat bi Wikimedia Commons. Lost in the shuffle (engelsch) Józef Jan Gosławski bi culture.pl (poolsch) Famous Medalists: Józef Gosławski (engelsch) Józef Gosławski – monuments, coins, medals (engelsch) Kakanien.ac.at: DER NEUE STAAT. Polnische Kunst zwischen Experiment und Repräsentation von 1918 bis 1939
De Schillerstövare is en vun de FCI anerkannt Hunnenrass ut Sweeden ( FCI-Grupp 6, Afdeel 3, Standard Nr. 146). Disse Loophunnen hebbt hör Oorsprung wohrschienlich in Süüddüütschland. Se weern ehder lütt, lohfarben mit swaarten Mantel un minn witt Afteken. Anner „Tobehör“: Swiezer Loophunnen, eenig engelsch Loophunnen mit wohrschienlich den Harrier an de Spitz. De Naam stammt vun den eersten Utsteller, den sweedsch Tüchter un Buer Per Schiller. Disse Jagdhund wurrd bit 61 cm groot un 25 kg swoor, lohfarben mit utpräägt swaart Mantel. Dat Hoor sall harsch ween, aber nich to kört un bannig dicht an den Körper liggen. De Ohren sünd hooch ansett, hangend, mit de Vörderkant liggen se an de Kopp an. De Schillerstövare wurrd as Jagd- un Begliedhund bruukt. Schillerstövare. Mehr Biller, Videos oder Audiodateien to’t Thema gifft dat bi Wikimedia Commons. FCI-Beschrieven Worddokument
Tomáš Petrík (* 31. Oktober 1980 in Modra) is en slowaaksch Schachspeler. Petrík hett dat 16. Memorial vun Antonín Vaculík 2006 in Zlín wunnen. Todem weer he in de Johren 2005 un 2006 slowaaksch Meester. Siet 2008 is he Schachgrootmeester. Petrík nehm mit de slowaaksch Natschonalmannschap an de Schacholympiaden 2006 bit 2018 deel. Petrík hat sien Informatikstudium an de Comenius-Universität Bratislava mit en Diplomarbeit över Schachengines afslooten. Partien vun Tomáš Petrík bi chessgames.com (engelsch)
Theodore Thomas (* 11. Oktober 1835 as Theodor Thomas in Esens, Oostfreesland; † 4. Januar 1905 in Chicago, USA) weer en US-amerikaansch Violinist un Dirigent vun düütsch Afstammen. Theodor Thomas wurr in Esens boren. Sien Vader weer dort Stadtmusiker. He hett hüm ok Geigenünnerricht geven. Völ Geld harrn se nich un so is de Familie mit annern 1845 in de USA utwannert. Theodor Thomas hett sück denn mit Gelegenheitsjobs un mit bannig Disziplin so nah un nah hooch arbeit. 1854 wurr Thomas Liddmaat vun de New Yorker Philharmonic Society. 1862 hett he denn Karl Anschütz as Dirigent vun dat Orchester ersett, as de körtfristig krank wurr. In dat glieker Johr hett Thomas ok sien eegen Orchester grünnd. He is de Grünner vun dat Chicago Symphony Orchestra. To sien Ehren wurrn in de Stadt Esens en Straat un en Schoolaula nah hüm nömmt. In de Theodor-Thomas-Straße is en Gedenktafel an de Standoort vun sien Geburthuus anbrocht. Bidrag vun Martin Stolzenau in Sonnerbilaag Friesische Heimat Nr. 19, van 14. Oktober 2010, Anzeiger für Harlingerland. Artikel in dat Biographisch Lexikon für Ostfriesland Thomas in de Encyclopædia Britannica 11. Uplaag 1911, London (engelsch) Theodore Thomas in de Katalog vun de Deutsche Nationalbibliothek Personennaamdatei
En Waterleitung oder Waterpiep is en Leitung, wat de Form van en holl Rohr hett un wo Water dör transporteert warrt. En Leitung besteiht ut inkelte Röhren, de miteneen verbunnen warrt. Dat gifft verschedene Stoffen, ut de Waterleitungen maakt warrt, as Kopper, Loot, Polyethen (PE), Polyvinylchlorid, Beton un annere. Metall weer un is een wichtig Material för Waterpipen, sünners as dor noch keen Plastik för en Alternativ weer. De inkelt Röhren van de Leitung kann een dör Ringen oder Klemmen tohopenkoppeln oder tohopenlöten. Waterpiepen ut Swoormetallen warrt hüdigendaags nich mehr in Hüüs anleggt. In ole Hüüs kann een liekers noch welke finnen. Blie is Gift för Minschen en Deerten, wat sik na un na in dat Water löst. Sünners wenn dat Water still steiht, künnt sik dor Bliepartikeln binnen sammeln. Deswegen mutt een alttieds dat Water en beten lopen laten, ehr een dorvun drinken wüll. So löpt dat Water mit dat Blie af un de Leitung warrt dörspölt. Wenn veel Loot binnen dat Water is, denn löppt een Gefohr, sick mit Blie to vergiften. Blangen Loot is ok Kopper en Metall, wat för Waterpipen bruukt warrt. As Kunststoffen entwickelt weern, weern dor ok Waterleitungen van maakt. De inkelt Kunststoffröhren kann
En Wölp ( Wülp, Welp) warrt en Jungdeert van Caniden nöömt, sünnerlich van Huushunnen. Sünners wenn de Teev hehr Jungen noch gifft, is de Beteken begäng . De Drachttied duert bi Hunnen in’t Middel 63 bit 64 Daag. Wenn de Teev en grote Tall Wölpen kriggt, kann se en poor Daag fröher wörpen, wenn se en lütt Worp verwacht, en poor Daag later. Wölpen künnt en ünnerscheedlich Gewicht hebben, wenn se boren warrt. Dat hangt dorvan af, wat se to en grote oder en lütte Raaß tohört. Hunnen van lütte Raßen weegt deelwies blots een Pund, Hunnen van grot Raßen bit to 20 Pund. De Hunnen fangt glieks na de Geboort an, an de Titten van de Moder to sugen. Eerst sünd de Wölpen blind un doov. Man se künnt al glieks na de Geboort röken. Mit jemehr Nees söökt se ok jemehr Moder un de anner Leden van den Worp. So na teihn Daag doot de Ogen sück ok na un na apen. Dat duert en poor Daag. De Ohren doot sik na 13 bit 17 Daag apen. Wenn de Lütten so bi twee bit veer Weken oolt sünd fangt se an to gnarren, to blaffen, to bieten un
Montezuma is en Opera seria in dree Akten. Komponist is Carl Heinrich Graun. Inholt van de Oper is de Nedderlaag van Atzekenkönig Montezuma tegen de spaansch Konquistador Hernán Cortés. Dat fransch Libretto schreev Friedrich de Grote. De König van Preußen, Giampetro Tagliazucchi, överdröög dat Libretto in italieensch. Eerstmaals upföhrt würr de Oper in’t Hoftheater Berlin an 6. Januar 1755. De Titel-Rull singt en Mezzosopran. In de USA weer de Premiere (in italieensch) an 14. Februar 1983. Spelen dee de Associate Artists Opera Company an’t Cyclorama Boston Center for the Arts. In Mai 1988 weer de Premiere van’t fransch Originaal. De eerst Upnahm van de heel Oper keem ruut in 2008. Dat Dirigat harr Johannes Goritzki. Inkelt Stücken ut de Oper würrn al fröher upnahmen. Dor süngen Joan Sutherland, Lauris Elms (Titelrull), Elizabeth Harwood en Joseph Ward, dirigeren dee Richard Bonynge. Artikel in The Viking Opera Guide rutgeven vun Holden (1993) The Harvard Crimson Open Library New York Times hb direct University of Vermont Libraries amazon
En Tacker (ok Hechter) sleiht Klammern in twee oder mehr Saken – sünners in Papeer – de op’neen leegt. De Klammer hollt denn de Saken tohopen. En gewöhnlichen Tacker warrt mit de Hand bedeent en hett en Sleed mit Klammern binnen. En Fedder hollt de Klammern fast. Mit en Handgreep warrt de Fedder entspannt un de Ennen van de vörste Klammer warrt dör de twee Paperen drückt. De Ennen warrt denn an de Ünnerkant ümböögt. Veel Tackers künnt dat Butenend van de Klammer na binnen oder na buuten bögen. Vördeel is, wenn een dat Butenend na binnen böögt, dat dat Paper fast sitt. Vöördeel is, wenn een dat Butenend na buten böögt, dat een de Klammer lichter wedderapen maken un de Klammer rutnehmen kann. Üm de Paperen wedder ut’neen to maken gifft en Soort van Tang. Mit de Tang nimmt een de Klammer wedder ruut. De Tang grippt ünner de Klammern un böögt se na baven. De Ennen van de Klammer kamt piel na baven to stahn un dat Papeer kann wedder ut’neen maakt warrn. Tacker. Mehr Biller, Videos oder Audiodateien to’t Thema gifft dat bi Wikimedia Commons.
En Rietsluter, Trecksluter of Rietversluss – körtweg seggt de Lüüd ok Sipper (vgl. hoochdüütsch Zipp(er) ) – is en Reedschopp üm twee Ecken van Stoff tohooptodoon. Bruukt warrt dat bi Kledaasch (to’n Bispeel Jacken oder Jeans), bi Bagaasch un annere Taschen, Reedschoppen för’t Campen (to’n Bispeel Telten, Slaapsäck) en mennig anner Saken. En Rietsluter besteiht ut twee Striepen, de tohoopföögt warrn schöölt. Elk Striep hett en Reeg van Tähnen (ut Metal ooder Plastik). Dör en Schuver warrt de Tähnen tohoopföögt oder wedder vaneen scheedt. Utklamüstert hett sik den Rietversluss Whitcomb Judson in’t Johr 1893. De Vörlaag kümmt avers al van sien Swiegersöhn Gideon Sundback.
De Peredwischniki ( russ'sch: Передвижники dat is in Platt soveel as Wannerers of Swarvers of Swalkers) weren een Grupp van russ'sche Kunstschillerers uut dat laat 19st Johrhünnert en dat fröh 20st Johrhünnert. Hehr Kunst warrt to de Stil van de Realismus rekent. Hehr Teel weer, de Kunst dicht bi de Minschen hen to brinen. Derwegen bürgen hehr Schilleriien faken Sozialkritik. De Künstlers befünnen, dat in de Kunst, sünners an de Kunstakademie to Sankt Petersburg nich noog Avantgard binnen weer. Se stichten een Sellschopp för Wanneruutstellingen (up russ'sch: Товарищество передвижных художественных выставок). Van 1871 bit 1923 möken de Schilleres 48 Uutstellingen in Sankt Petersburg, Moskau, Kiew, Charkow, Kasan, Orjol, Riga, Odessa en anner Städter in Russland. Dorto dat hehr Biller dör de Lannen wannern of swürven, is hehr Naam passlich. Pawel Michailowitsch Tretjakow ünnerstöhn jüm finanziell. Sien Kollektschoon würr later in de Tretjakowgalerie ünnerbröcht. Later würr hehr Kunst een Vörbild van de sowjetsch Kunst. Wichtig Leden van de Peredwischniki weren: Abram Jefimowitsch Archipow Nikolai Nikolajewitsch Ge Nikolai Alexandrowitsch Jaroschenko Nikolai Alexejewitsch Kassatkin Iwan Nikolajewitsch Kramskoi Archip Iwanowitsch Kuindschi Rafail Sergeevich Levitsky Isaak Iljitsch Lewitan Konstantin Jegorowitsch Makowski Wladimir Jegorowitsch Makowski Wassili Maximowitsch Maximow Grigorij Grigorjewitsch Mjassojedow Ivan Miassojedoff Michail Wassiljewitsch Nesterow
Een Mähr, Töt(e) of Stuut is een Seken van peerachtig Deerten, so as Hiesen, Zebras en Esels. Mähren, de al fahlt hebbt, warrt ook Töten nöömt. Mähren sünd mehr in Form van een Veerkant en nich so krachtig buut as Hingsten. Al glieks nah der Buurt ünnerscheedt sück Hingst en Mähr. De Geslechtsdelen van een Mähr sünd al ünner de Steert sehen. Wenn een Mähr hitzig is, denn warrt ook seggt, se paagt, se horst, rosst (of is rossig) of hingst. Hors (ook Ross) en Paag sünd oold Wöörd för een Peerd. De Zyklen van de Eierstöck hangt af van de Längd van de Daag. So lang as de Daag lang sünd, warrt een Mähr rossig, dat is van März bit September. Bi Peer, wat up Stall sünd, kann de Mähr well ook över dat heel Johr pagen. De Natuur maakt dat so, dat de lütt Fahlen in Lent of Sümmer boren warrt. Denn groit dor veel Foder – in Sünnerheed Grass - för de Tieren up de Wischen. De Brunn duurt so 7 bit 15 Daag en geböhrt so all dree bit veer Weken. Dor sünd verschillig Teken van de Brunn. Hehr Mieg rükt anners en hehr Geslechtsdeel deit
Job-Wilhelm Georg Erwin von Witzleben (* 4. Dezember 1881 in Breslau; † 8. August 1944 in Berlin-Plötzensee) weer en düütsch Offizier (toletzt Generalfeldmarschall) un wiels den TweetenWeltkrieg Armeekommandeur un Wedderstandskämper vun den Anslag vun'n 20. Juli 1944. Wenn de Operation Walküre van 20. Juli 1944 klappt harr, harr Generalfeldmarschall von Witzleben as ranghööchst Suldat den Böverbefehl över de gesamte Wehrmacht övernehmen sullt. Erwin von Witzleben entstamm den oostpreußischen Twieg vun en döringsch adelig Offiziersfamilie. He hett dat preußische Kadettenkorps absolveert un is an‘ 22. Juni 1901 as Leutnant in da Grenadierregiment „König Wilhelm I.“ in dat schlesisch Liegnitz intreden. 1910 wurr he to’n Böverleutnant befördert. In‘ Eersten Weltkrieg weer von Witzleben toeerst Brigadeadjutant vun de 19. Reserve-Infanteriebrigade, bevör he in‘ Oktober 1914 to’n Hauptmann un Kompaniechef in dat Reserve-Infanterie-Regiment Nr. 6 upsteeg. Later wurr he in dat sülvig Regiment Bataillonskommandeur. Witzleben sien Einheit weer an de Kämpen vun Verdun, in de Champagne un in Flandern bedeeligt. Witzleben wurr swoor verwundt un mit beid Klassen vun dat Iesern Krüüz uttekent. Nah sien Verwundung keem he 1918 to de Generalstaffutbillen un beleev dat Kriegsenn‘ as 1. Generalstaffsoffizier vun de 121. Infanteriedivision. In de Riekswehr wurr von Witzleben as Kompaniechef övernommen. 1923 keem
Eene Reederee is en Transport-Unnernehmen in de Seefohrt un Binnenschipperee. Na dat düütsche HGB is en Reeder de Egendömer vun en Schipp, mit dat he in de Seefohrt sien Geld verdenen deit (vgl. § 484 HGB). Reeder kann en Sellschop vun Personen ween, man ok en juristische Person, un ok en Koopmann in'n Sinn vun dat HGB. In dat HGB steiht unner Reederee blot de Partenrederee. Dor hannelt sik dat um en Sellschop bi, wo en Reeg vun Lüde gemeensam en Schipp bedrievt, dat jem tosamen tosteiht. De Lüde bi so'n Partenrederee weert Mitreeders nömmt. De Partenrederee is in dat düütsche HGB in de §§ 489 ff beschreven. Linienreederee (ok Linienreeder) warrt en Unnernehmen nömmt, wat sik mit de Linienfohrt befaten deit. Liniendeenste gifft dat hüdigendags sunnerlich in de Container-Fohrt, in de Stückgoot-Fohrt un bi de RoRo-Fohrt. De Scheepe, de in'n Liniendeenst insett weert, mütt nich Egendom vun de Reederee ween, för de se unnerwegens sund. En Linienreederee is also nich up jeden Fall ok de Reeder. Veelmehr könnt de Scheepe ok chartert ween. Denn is de Linienreederee also en Charterer. Ganz allgemeen warrt ok vun Operator snackt. De Reederee befaat sik dor sunnerlich mit, dat ehr Schipp oder ehre
Mit en Container [IPA: ˌkɔnˈteːnɐ, ˌkɔnˈtɛɪnɐ] (Vun Latiensch continere „tosamenhollen“, „faten“) is meist en groten Kassen mit meent, wo allerhand Saken in lagert un transporteert weert. Containers sund ganz verscheden groot. To’n Deel sünd se normt. De wichtigste un meist bekannte Containertyp is de 40-Foot-Container för den Hannel över de ganze Welt hen, sunnerlich in de Seefohrt. Vun düsse Aart vun Containers na ISO 668 (freight container) sund upstunns mehr as 15 Millionen Stück in’n Verkehr. De Fracht- oder Schippscontainer is 1956 vun den Reeder Malcolm McLean an de US- Oostküst to’n eersten Mol insett wurrn. An’n Anfang hefft se dor minnachtig up keken, man gegen den Wedderstand vun de Schauerlüde un Habenarbeiders hett he sik slank dörsetten konnt. Midderwielen weert mit Containerscheepe (dormank veel Feederscheepe) over de Containerhabens twee Drüddel vun den internatschonalen Warenverkehr ümsett’. Dor sund de Frachtcontainers de Grundlaag vun de Globaliseerung in de Weertschop mit wurrn. U.a. warrt de gröttste Deel vun den Hannel mit Feerdigprodukte mit Containers bedreven. Vunwegen ehre normten Maate könnt Containers mit ganz verschedene Transportmiddels, as Seescheepe, Binnenscheepe, Iesenbahn un LKW hen un her bröcht un slank umslahn weern. Begäng sund dor de 20-Foot-Containers, de so nömmten TEU (Twenty-foot Equivalent Unit) un
The Cardigans sünd en sweedsche Musikgrupp, de vun Stil her ünner Rock, Indie-Pop un Alternative Rock intoorden sünd. Grünnt worrn is de Grupp in’t Johr 1992 vun de Heavy-Metal-Musikers Peter Svensson un Magnus Sveningsson. De Cardigans hebbt sik mit de Tiet to en vun de spoodrieksten Musikgruppen vun Sweden rutmaakt un kriegt mit de besten Kritiken in’n europääschen Pop-Rock- un Alternative-Rock. De Musikers vun de Cardigans sünd: Nina Persson (Singen), Peter Svenson (Gitarr), Magnus Sveningsson (Bass), Bengt Lagerberg (Slagtüüch, Fleit) un Lars-Olaf Johannson (Keyboard, Gitarr). Peter Svensson un Magnus Sveningsson, de vörher Heavy-Metal-Musikers wesen sünd, hebbt de Grupp The Cardigans (op plattdüütsch so veel as „De Knüttjacken“) 1992 in de süüdsweedschen Stadt Jönköping grünnt. Se harrn en Demoband opnahmen, dat bi den Musikproduzent Tore Johansson so good ankamen is, dat he de Grupp in en Studio na Malmö inlaadt hett. Jemehr eerst Album Emmerdale is 1994 ünner dat Label Stockholm Records rutkamen. Dat Album is in Sweden as Plaat vunt Johr uttekent worrn un hett de Cardigans – tomindst in Sweden – an Bedüden winnen laten. Dat tweete Album Life is 1995 rutkamen. Dorop weer de Hitsingle Carnival as ok fief Leder, de al al op dat eerste Album mit
Liu Xiaobo (chineesch 劉曉波 / 刘晓波; Pinyin: Liú Xiǎobō; Mandarin-Utspraak: ljǒʊ̯ ɕjɑ̀ʊ̯pɔ́; * 28. Dezember 1955 in Changchun, Volksrepublik China; † 13. Juli 2017 in Shenyang )) weer en chinesisch Schriever un Dissident. Liu weer Dozent an de Pädagogisch Universität Peking un siet 2003 Präsident vun den chinesischen PEN-Club vun unafhängig Schrievers. In‘ Dezember 2008 hett he mit 302 anner Intellektuellen dat in’t Internet verapenlicht Bürgerrechtsmanifest Charta 08 to‘n Internatschonalen Dag vun de Minschenrechte ünnerstütt un wurr wegen „Untergrabung der Staatsgewalt“ fastnommen. In‘ Juni 2009 wurr offiziell Anklaag tegen hüm erhoben un an‘ 25. Dezember 2009 wurr he to elf Johren Haft veroordeelt. Liu Xiaobo seet meest bit toletzt in en Gefängnis 500 Kilometer vun to Huus in Peking in de Provinz Liaoning in. An‘ 8. Oktober 2010 wurr bekannt, dat he den Freedensnobelpries 2010 kriegen sall. Övergeven wurrn sull hüm de Pries an‘ 10. Dezember 2010, aber he kreeg kien Utreisegenehmigung. Beiling Huang: Der Freiheit geopfert: Die Biografie des Friedensnobelpreisträgers, Riva, München 2010, ISBN 978-3-86883-134-4 Liu Xiaobo. Mehr Biller, Videos oder Audiodateien to’t Thema gifft dat bi Wikimedia Commons. FOCUS Online: Chinesischer Bürgerrechtler Liu Xiaobo ist tot; FOCUS Online, [1] afropen an' 13. Juli 2017 http://www.spiegel.de/kultur/gesellschaft/0,1518,595645,00.html, China: Bürgerrechtler Liu